آشیق ساواد

آشیق ساواد – آذربایجانلی شاعیر و آشیق. 

 یاشاییشی  
  آشیق ساواد آخوند شفیع قیزی نصیب‌اووا، 1885-جی ایلده گؤیچه ماحالی‌نین داشکند کندینده آنادان اولموشدور. عمیسی موللا شعباندان، آتاسی آخوند شفیع‌دن، قارداش‌لاری حاجی رحیمدن و موللا مهدی‌دن روحانی تحصیلی آلمیشدیر. تانیییب سئومه‌دیگی، گؤیچه ماحالی نین ساری‌یاقوب کند ساکینی تئمیر آدلی بیری‌سینه اره وئریلمیشدیر. تئمیردن ساز هاوالارینی چالماغی اؤیرنمیش و آشیق‌لیق ائتمیشدیر. تویلاردا، ائل شنلیک‌لرینده اؤزونون و خوصوصاً ده اوستاد آشیق‌لارین دیللر ازبری اولان سؤزلرینی چالیب-اوخوموشدور.  

  آشیق ساواد 1970-جی ایلده گده‌بَی رایونونون قوملو کندینده وفات ائتمیش و اورادا دا دفن ائدیلمیشدیر. 

  آشیق ساواد حاقیندا بیر نئچه کیتابدا معلومات وئریلمیشدیر: 

   1991-جی ایلده  " گنجلیک "  نشریاتیندا چاپ اولونان عزیزه جعفرزاده‌نین  "آذربایجانین آشیق و شاعیر قادین‌لاری "  کیتابیندا آشیق ساوادین قوشمالاری و گرایلی‌لاری نشر اولونموشدور (ص. 160-161). 
   2005-جی ایلده  " آوراسیا پرس "  نشریاتیندا چاپ اولونان  "‌آذربایجان قادین شاعیرلری آنتولوگیاسی "  کیتابیندا دا قوشمالاری و گرایلی‌لاری نشر اولونموشدور (ص. 133).  
   2010-جو ایلده  "MBM" مطبعه‌سینده چاپ اولونان  " آشیق قادین‌لارین آنتولوگیاسی "  کیتابیندا آشیق ساوادین قوشمالاری و گرایلی لاری نشر اولونموشدور (ص. 46-48).  

 قایناق‌لار 

 Əzizə Cəfərzadə. "Azərbaycanın aşıq və şair qadınları", Bakı, "Gənclik", 1991. (səh.160).
 Araz Yaquboğlu. Daşkənd Aşıqları və Şairləri. Bakı: 2008
 Musa Nəbioğlu. "Ozan-aşıq dünyası". Bakı: Nurlan, 2010, (şəkilli), səh.19.

بؤلمه:آشیقلار
بؤلمه:قادینلار